
COMISIA JURIDICĂ,

DE DISCIPLINĂ ŞI IMUNITĂŢI

Nr. 683

A V I Z

asupra proiectului de Lege privind aprobarea Ordonanţei

 de urgenţă a Guvernului nr.281/2000 pentru prelungirea termenului prevăzut la art.25 alin.(1) din Ordonanţa Guvernului nr.25/1995 privind reglementarea organizării 

şi finanţării activităţii de cercetare-dezvoltare.



În conformitate cu prevederile art.86 şi art.102 din Regulamentul Camerei Deputaţilor, Comisia juridică, de disciplină  şi imunităţi a fost sesizată spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.281/2000 pentru prelungirea termenului prevăzut la art.25 alin.(1) din Ordonanţa Guvernului nr.25/1995 privind reglementarea organizării şi finanţării activităţii de cercetare-dezvoltare, trimis cu adresa nr.683 din 8 ianuarie 2001, înregistrată sub nr.83/XVIII/11 din 8 ianuarie 2001.



În expunerea de motive şi nota de fundamentare se argumentează caracterul de urgenţă al acestui act normativ, determinat de faptul că, dacă nu s-ar decala termenul de reorganizare al institutelor şi staţiunilor de cercetare care funcţionează în baza Hotărârii Guvernului nr.100/1991, după 31 decembrie 2000 acestea nu ar mai putea funcţiona, având în vedere art.40 şi art.45 lit.a) din Decretul nr.31/1954 privitor la persoanele fizice şi persoanele juridice.



Faţă de aceste considerente membrii comisiei au hotărât, cu majoritate de voturi să avizeze favorabil proiectul de lege, cu recomandarea ca la dezbaterea în fond,  Comisia pentru învăţământ, ştiinţă, tineret şi sport, să ţină seama de observaţiile şi propunerile Consiliului Legislativ din avizul favorabil nr.1515/14.12.2000.



Faţă de obiectul şi conţinutul său, proiectul de lege face parte din categoria legilor ordinare.



PREŞEDINTE,                            SECRETAR,

                 Ionel OLTEANU                  Carmen DUMITRIU

Consilier

 Panoviciu Georgeta

